KLUBI 700
Kiire sõit haiglasse,
üleloomulik Jumala-kohtumine kiirabis
ja täielik šokk haiglasse jõudes.
Kõik see tegi uudisteankur Scott Swanist endast
ajalehe pealkirjade sisu.
26. aprill, 2017.
Uudisteankur Scott Swan oli just lõpetanud päevauudistega
WTHR telekanalil Indiapolises.
Kuid peale seda ei saanud ta enam ignoreerida päevi kestnud valu.
Läksin WC'sse ja mu laup oli higine ning pea käis ringi.
Kõhus aga oli enneolematu valu,
mis läks üha hullemaks ja hullemaks.
Scotti naine oli samal ajal ärireisil Mehhikos.
Saades mehelt sõnumi, oli tolle valu muutunud veelgi hullemaks.
Nii saatsin talle sõnumi, et mingu kohe arstile.
Teadsin, et see ei lähe paremaks, mistõttu tuleb minna.
Ma ei tea, kas tundsin hirmu, aga valu igal juhul
ja ma tahtsin, et see valu kaoks.
Ometi ootas ta tööpäeva lõpuni, enne kui kodu lähedale EMO'sse läks.
Avastades, et ta vererõhk on ülimadal,
saatsid arstid ta kompuutertomograafiasse.
Veresoontekirurg dr Andy Erwin oli kodus,
kui ta EMO's töötav sõber helistas.
Ta helistas mulle veel enne,
kui Scott tomograafiast veel väljagi sai.
Nad avastasid, et tal oli kõhuverejooks
ja ta püsis vaevu teadvusel.
Teadsime, et ta võib verest tühjaks joosta.
Küll aga teadsid nad,
et Scott vajab kiiremas korras operatsiooni.
Püüdsime lennutada ta kiiresti suuremasse haiglasse,
aga läheneva tormi tõttu polnud see võimalik.
Nii pidime viima ta kiirabiga, kuigi ta vererõhk oli 60-80 vahel.
Statistiline võimalus teel suremiseks oli 70-80%.
Janey püüdis samal ajal lennata Mehhikost tagasi koju.
Ta teadis vaid, et Scott oli läinud EMO'sse.
Siis aga sai teada, et ta tuleb viia üle teise haiglasse.
Mul polnud aimugi, kui tõsine see olukord tegelikult oli.
Mul polnud mingit infot ja raske oli suhelda.
Samas ei saanud ma ka Mehhikost kohe tulema.
Tahtsin vaid istuda ja palvetada.
Suutsin vaevu millelegi muule mõelda.
Samal ajal aga oli Scottil, kes oli teel haiglasse,
hoopis teistsugune kogemus.
Ma ei mäleta, et oleksin enam kogenud valu.
Küll aga kogesin, et Jumal on minuga
ja ajal, mil ma ei saanud rääkida ega avada oma silmi,
kogesin ma seal kiirabis siiski Jumala rahu.
Ajaks, mil Scott teise haiglasse jõudis,
oli dr Erwin juba ootel,
lastes sõidutada ta kohe opisaali.
Ühtlasi hoiti teda Scotti olukorraga pidevalt kursis.
Ta vererõhk oli väga madal, jõudes mingi hetk isegi 50'ni.
Kui rõhk on juba nii madal, on verel raske jõuda ajju.
Ühtlasi oli Scott kaotanud palju verd.
Ütleksin, et ta oli kaotanud 2-3 liitrit verd.
Dr Erwin püüdis korra leida veritsevat arterit,
kasutades selleks kateetrit,
aga avastas selle asemel hoopis midagi jahmatavat.
Tundus, et Scotti verejooks oli peatunud.
Iseenesest.
Kuid me nägime seal artereid, mis polnud normaalsed
ja nii lõpetasime kogu protsessi.
Kuna operatsioon polnud enam vajalik,
saadeti Scott inensiivraviosakonda.
Järgmine päev viidi aga Scotti arterisse spiraal,
et vältida edasisi verejookse.
Saades lõpuks lennuki peale,
jõudis Janey samal pärastlõunal ka haiglasse.
Tasapisi selgus ka,
kui lähedal oli Scott tegelikult surmale olnud.
Ta oli sel hetkel intensiivis
ja ma lihtsalt jooksin ta palatisse, olles nii õnnelik tema nägemise üle.
Ta on pea 40 aastat olnud mu parim sõber.
Nii jõudis mulle ka kohale,
kui lähedal surmale ta oli olnud.
Scott sai 12 päeva pärast koju.
Arstid olid selleks ajaks avastanud,
et tal oli haruldane autoimmuunhaigus,
mis ründas ta kõhu artereid.
Seda saaks ka ravimitega ohjes hoida,
aga teatud asjad vajavad hoopis teistmoodi seletust.
Tal polnud mingeid teisi tüsistusi
ja ta hiljutine tomograafia näitas,
et kõrvalekalded ta kõhuarterites on täielikult kadunud.
Usun, et kui see verejooks poleks ise peatunud,
oleks ta enne minuni jõudmist surnud.
Minu jaoks pole ühtki piisavat meditsiinilist selgitust,
miks see arter korraga kinni jäi ja verejooks lakkas.
Kristuse järgijana usun, et Jumal tervendas mu.
Scott ja Janey ütlevad,
et see kogemus on ilmutanud neile Jumala väge.
Seda viisidel, mida nad pole varem näinud.
Tean, et Jumal saab võtta midagi ja muuta selle paremaks.
See on see, mida Ta selles olukorras tegi,
saates korda ime ja päästes Scotti elu.
Ühtlasi on nüüd Scottil hea platvorm,
mille põhjal jagada head Sõnumit ja julgustada teisi.
Loen Piiblist, et Jumal on mu kalju, mäekindlus ja tervendaja.
Enne olid need vaid sõnad mu jaoks.
Nüüd aga olen seda väga isiklikult kogenud.
Jumal on mu tervendaja, päästja ja imede Jumal.
Ta tahab, et sa teaksid,
et millest iganes sa ka elus läbi ei läheks -
Jumal on sinuga.
Loodan, et võtate selle sõna vastu, sest see kehtib me kõigi puhul.
Jumal on me kindlus, tervendaja ja päästja.
Ta on olemas me jaoks nii headel kui halbadel aegadel.
Tal on plaanid ja eesmärgid te elu jaoks
ja vägi neid korda saata.
Nii tahame selle imelise tunnistuse põhjal,
mida Jumal Scotti elus tegi,
paluda ka teie eest.
Me ei tea te olukordi,
kuid paljud teist paluvad Jumala sekkumist, puudutust,
muudatusi ja tervendamist.
Enne seda aga veel mõned julgustavad palvevastused.
Julie kirjutab: "Käime abikaasaga iga aasta juulis
misjonireisil Guatemalas.
Ta on pensionil olev arst ja mina töötasin operatsiooniõena.
Suur osa me ajast kulub tuhablokkidest majade ehitamisele
peredele, kes elavad Guatemala City prügimägedel.
Nii olin ülimalt kurb, kui mul tekkis tohutu liigesevalu.
Eriti mu randmetes.
Sain ka hiljaaegu reumatoidartriidi diagnoosi.
Vaid paar päeva enne me reisi vaatasin koos mehega te saadet,
kus Gordon sai tunnetusesõna artriidivalu kohta. Eriti just kätes.
Hüüdsin püsti hüpates: "See olen mina!"
ja kiskusin ära oma randmetoed.
Kuigi randmed olid veel veidi nõrgad,
oli kogu valu järgmiseks päevaks kadunud.
Sõitsime Guatemalasse
ja ma täitsin koos noortega kühveldades ämbreid,
lauldes kiitust me imelisele Issandale."
Halleluuja! Siin veel üks tunnistus.
Brendal raviti 12-eluaastast alates maohaavu
ja ta oli hiljaaegu seetõttu ka haiglas.
Ta sattus üks päev "Klubi 700" saate peale
ja kuulis Terryt palvetamas:
"Keegi kannatab maohaavandite käes, mis valmistab tohutut valu.
Mida iganes ka arstid pole teinud, see pole toonud leevendust.
Täna aga on teie päev, sest Jeesus tervendab teid.
Mitte vaid veidi, aga valu kaob täielikult Jeesuse nimel.
Brenda võttis selle sõna usu kaudu vastu.
Tal oli tavaliselt peale sööki probleeme neelamisega
ja ta tundis kohutavat valu.
Siis aga sai ta süüa ilma vaevata.
Sümptomid kadusid ega tulnud kunagi tagasi.
Täna on ka sinu päev.
Sinu päev.
Täna on päästepäev.
Tea, et Jeesus on olemas su jaoks.
Tema abi on väga ligi keset su vajadusi.
Nii et kujuta lihtsalt ette, kuidas Jeesus seisab otse su ees
ja on ka sinu üle.
Püha Patricu imeline palve ütleb, et Jeesus on ka su üle,
Ta on sinu all, sinu paremal ja vasakul pool
ning su selja taga.
Ühtlasi ka su sees.
Sest Temas me elame ja oleme.
Sa ei pea kahtlema, kas Ta tuleks taevast alla sinu pärast,
sest Ta on juba su juures.
Mina ja Terry palvetame nüüd
ja Jeesus, kes on juba su juures
vastab sulle.
Võid sirutuda välja ja puudutada Teda
ning kogeda täna oma tervenemist.
Palugem.
Issand, me toome Su ette kõigi inimeste vajadused
ja palume,
et Su reaalne ligiolu oleks nendega
ja nad kogeks Sind täiega nii enda ümber kui sees.
Las nad kogeda,
et Sa oled see sama eile, täna ja igavesti.
Sa oled võimeline tervendama, vabastama ja taastama.
Nii et Kõikväeline Jumal - ilmuta end nende ihus just praegu.
Kellelgi on kasvajad, mis on paljunenud te ihus
ja te olete juba kaugemal, kui 4. staadiumi vähk.
Kõikväline Jumal lahustab need kasvajad just praegu
ja need kaovad.
Te saate kogema erakordset imet kogu oma ihus.
Lihtsalt sirutage oma käed
ja hakake Teda kiitma kõige eest, mida Ta te heaks teeb.
Kasvajad, kaduge ja põlege ära just praegu Jeesuse nimel!
Ei mingit vähki ega selle rakkude paljunemist
Jeesuse nimel.
Kellelgi on parema kõrva taga kasvaja.
See aga on kui te pea sees ja blokeerib te kuulmist.
Olete saanud halva diagnoosi, mis samas ei kehti enam,
sest Jeesus tervendab teid.
Sama kiirelt, kui see tuli, sama kiirelt see ka kaob.
Kellelgi on parema silma kohal mingi moodustis,
aga Jumal saab kõrvaldada selle.
See hägustab te nägemist,
kuid saage terveks ja taastatud Jeesuse nimel!
Kellelgi on silma võrkkesta rebend, mis põhjustab nägemisprobleeme.
Jumal tervendab ja taastab teid.
Kellelgi teisel on probleeme nagu sültja massiga silmas.
Jumal suudab tervendada kõik need silmad.
Silmad, hakake nägema Jeesuse nimel!
Nähke kohe praegu, täiuslikult ja auliselt Jeesuse nimel.
Kellelgi on paremas kaenlaaluses valulik kühm
ja see valmistab teile suurt muret.
See on piisavalt suur, et seda tunda.
Jumal tervendab selle ja see kaob Jeesuse nimel.
Paljud teist on näinud ja kuulnud lugusid koliidist
ja kuulnud täna, kuidas Scotti kõhuarterid paranesid.
Osadel teist on ka veritsevad haavandid ja koliit
ja te ootate, et ma nimetaks neid asju täna,
mistõttu me teeme seda just praegu.
Saage terveks koliidist!
Las seedimine normaliseeruda ja et ei oleks enam valu ega midagi.
Jumal, tervenda Jeesuse nimel!
Kel iganes on maohaavad - saage terveks!
Las kogu põletik, ebamugavustunne ja põletustunne kaduda just praegu
Jeesuse nimel.
Olge terve!
Kellelgi on neerudega probleeme. Olge terve Jeesuse nimel.
Issand, me täname Sind, et Sa oled tervendaja
ja et Sinu vermete läbi on meile tervis tulnud.
Sina tuled ja andestad kõik meie üleastumised
ning tervendad kõik meie haigused.
Me võtame selle nüüd vastu Jeesuse nimel.
Me võtame vastu kogu selle täiuse, Jeesuse nimel.
Tahan veel mainida seda neerude teemat.
Tegu on parema neeruga, milles on tekkinud põletik.
See valmistab kohutavat valu,
aga Jumal tervendab ja kõrvaldab selle.
Kogete Tema puudutust oma paremas neerus
ja saate terveks ning vabaks.
Issand, me täname Sind.
Me täname Sind.
Aamen ja aamen.
Oleme igati olemas te jaoks, kui vajate eestpalvet vms.
Järgmisena lugu naisest, kes on juba 70'ndates,
aga ei vaata pensioni poolegi.
Sel Zumba treeneril ja kinnisvara mogulil
on sama palju energiat, kui temast poole noorematel.
Kuulete peagi, mis on selle saladus.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõelin rõõm peitub Tema tundmises.
Avasta, kuidas Jumal saab muuta su elu.
Vaata saadet "klubi 700".
Oli aeg, kus Maria Milleril polnud võimalik avada kontot
või saada endale krediitkaarti.
Ühtlasi elas ta paljuski toiduabist.
Täna aga elab ta oma unistuste kodus
ja juhib omaenda kinnisvaraettevõtet.
Mis tingis sellise suure muutuse?
Maria Miller võib ju olla juba 70'ndates eluaastates,
aga tal on rohkem energiat, kui osadel temast poole noorematel.
Ma tegelen palju Zumbaga.
Kolm korda nädalas ja tund korraga.
Naudin seda nii väga, et otsustasin ka ise treeneriks saada.
Kuid see pole veel kõik.
Maria on ka omaenda kinnisvaraettevõtte juht.
Talle meeldib aidata inimestel leida oma unistustekodu,
mäletades aega, mil tal endal polnud võimalik seda osta.
Peale lahutust oli tal palju rahalisi kohustusi,
mistõttu tal polnud võimalik avada isegi pangakontot
või saada krediitkaarti.
Mulle jäid 3 last kasvatada
ja mul polnud sisuliselt üldse raha.
Maadlesin ainuüksi juba üüri maksmisega.
Ühtlasi elasime palju toiduabist,
toitudes valdavalt riisist, hakklihast jne.
Sõbrad aitasid tal auto hankida
ja vanemad kasutasid oma toetusi, et aidata tal üüri maksta.
Nii vajas Maria rahalist läbimurret.
Ta annetas ka kogudusele ning vaatas Klubi 700 saadet.
Olles varem toetanud CBN'i,
arvas ta, et üksikemana pole see enam võimalik.
Kuniks keegi helistas kord CBN'st, et küsida, kuidas tal läheb?
Maria mainis oma rahalisi raskusi.
Ta ütles: "No aga palume siis finantside pärast"
ja ma vastasin: "Miks mitte? Aitäh teile!"
Ja siis see naine palvetas mu eest.
Kõne lõppedes aga otsustasin hakata uuesti CBN'i toetama.
Nii hakkas Maria usus annetama igakuiselt CBN'le 20 dollarit
Ei läinudki kaua, kui teda ülendati oma kontori juhatajaks,
nii et ta hakkas teenima kaks korda rohkem kui aasta tagasi.
Ainsa põhjusena sellele, mida ma näen,
on need 20 dollarit, mida igakuiselt annetasin.
Nägin, et see toimib.
Teised agendid hakkasid küsima, millest ta edu tingitud on?
Saladus on selles,
et pead andma oluliselt rohkem kui vaid su kümnis,
et edendada jumalariiki.
Tänu suurenenud sissetulekule sai Maria oma võlad makstud
ja annetas ustavalt veelgi enam.
Ta annetas kord CBN'le isegi 1000 dollarit.
Püha Vaim otsekui ütles mulle: "Tee seda!"
Samas aga suutsin üha enam maju müüa.
Nii tekkis korraga mõte, kas saaksin ehk endalegi maja osta?
Peagi see unistus ka täitus.
Täna, aastaid hiljem,
rendib Maria välja mitmeid üürikodusid,
jätkates samas annetamist CBN'le.
Igakord, kui näen, et CBN on ostnud kellelegi õmblusmasina,
et nad saaks end ise tööga ära elatada ja vaesusest välja,
siis see puudutab mu südant.
Ühtlasi rajab CBN puhta vee kaevusid,
et inimesed ei peaks enam jooma reostunud vett.
Nii et meie annetatav raha aitab inimesi.
Maria julgustab kõiki, kes on finantsiliselt plindris,
järgima tema eeskuju ja hakkama andma.
Pead lihtsalt usaldama Jumalat, andes rohkem kui vaid su kümnis,
et viia edasi jumalariiki.
Me pole võimelised andma rohkem, kui Jumal seda teeb.
Mida rohkem Talle annan, seda rohkem mul on
ja mida tänulikum ma olen, seda rohkem ma annan.
See ei lõppe iial.
Mulle meeldib Maria lugu
ja ma julgustan teid järgima tema eeskuju.
Ta hakkas esmalt palvetama oma finantside eest,
mis tõi omadega kaasa ühe läbimurde teise järel.
Hakates paluma oma töö ja rahaasjade eest,
viib see sind automaatselt igatsuseni olla tuntud helde inimesena.
Ja kui sa siis oled helde,
hakkab ka külvi-lõikuse seadus automaatselt toimima.
2 nädalat peale mesinädalaid,
selgus, et kokku olid saanud kaks toksilist inimest,
kelle abielu oli plahvatusohtlik.
Kuidas nad seda koguduse eest varjasid
ja kuidas üks rusikahoop nende saladuse päevavalgele tõi?
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Tommy oli väga raevuka loomuga.
Michelle aga oli smuugeldanud relvi ja uimasteid
koos Põrguinglite ja Mehhiko maffiaga.
Need kaks abiellusid omavahel vaid 4 kuud peale tutvumist
ja kombinatsioon neist kahest muutus kiiresti mürgiseks.
Kui Tommy ja Michelle 2008. aastal kohtusid,
olid nad mõlemad noored kristlased, kes tervenemas raskest minevikust.
Nad mõlemad olid kogenud
emotsionaalset, vaimset ning seksuaalset kuritarvitamist,
mis tõi nende ellu kaasa viha, murtust ja vägivalda.
Mu ema oli üksikema, kes käis mõne mehega kohtamas,
kes olid ülimalt vägivaldsed.
Mäletan eriti ühte korda, kui üks mees tuli me majja
ja peksis mu ema läbi.
Olin tol ajal vist 3-aastane.
Mäletan, et võtsin oma plastmassist püssi
ja tagusin sellega sellele mehele selga,
püüdes teda ema küljest lahti saada.
Tema aga heitis mu toa teise otsa.
Nii püüdsin 40 aastat saada sotti, miks ma nii vihane olen
ega toimi hästi?
Ka seda, miks kõik mu ümber kipub koguaeg katki minema.
Tegelesin enamuse oma elust uimastite- ja relvadega,
tehes koostööd Põrguinglite ja Mehhiko maffiaga.
Liikusin täiega eesmärgipäraselt hoopis teises suunas Jumalast.
Olin 30, kui kõik asjad kokku jooksid ja mind ootas ees väga pikk vangistus.
Samas Jumal päästis mu sellest kõigest imeliselt,
nii et ma ei pidanud veetma vanglas üle 20 aasta.
Nii jõudsin ka otsusele, et pean muutma oma elu.
Olles käinud vaid 4 kuud, nad abiellusid.
Kuid vaid 2 nädala pärast said mesinädalad läbi
ja nende lahendamata valud tõusid pinnale.
Nii füüsiline kui vaimne vägivald, mida olin kogenud,
olid loonud minus mõtteviisi,
et naistest on kasu vaid kaheks asjaks:
seksiks ja kuritarvitamiseks.
Kui Tommy pahaseks sai,
võtsid viha ja raev ta üle täiega võimust.
See kõik oli väga hirmutav, sest sellega kaasnes kisa ja karjumist,
rusika vibutamist ja teesklemist, et ta kohe virutab mulle
Ta tuli mulle väga lähedale ja möirgas mulle näkku.
Michelle hakkas tarbima retseptiravimeid,
et oma mehe raevuga toime tulla.
Tundsin, et kui olen hästi tuim,
hoiab see mind ennast närvi minemast
või aitab säilitada kontrolli,
nii et ma ei lahvataks talle vastu ega hakkaks nutma.
Et oleksin nö ükskõikne.
Neil õnnestus varjata kodus valitsevaid pingeid
ja teenida koguduses kaasa kui usaldusväärsete juhtidena.
Usun, et kui kogudus me peale vaatas,
nähti meis imelist paari,
kus mees oli hästi karismaatiline ja võrratu jutlustaja.
Me käisime kirikus ja mängisime nö kirikut,
aga koju jõudes valitses väga hävitav olukord.
Tülid suurenesid aastate möödudes veelgi.
Peale üht õhtusööki muutus vägivald füüsiliseks.
Läks nii, et tänu kõnepruugile, mida kasutasin,
hakkas Michelle mind lihtsalt lööma.
Me autos valitses täielik kaos ja hullumeelsus.
Tommy virutas mulle külje pealt näkku ja see viis mu hüsteeriasse.
Politsei pidas Tommy kinni ja ta viidi kartsa.
Sealt vabanedes oli ta Michelliga jälle koos.
Kuu hiljem selgus, et Michelle ootab last,
mispeale ta loobus retseptiravimitest.
Olles 5'ndat kuud rase, sai ta teada, et Tommy petab teda,
andis sisse lahutuse ja kolis Arizonasse.
Omamata Tommyt enda kõrval, tõi Michelle lapse ilmale,
igatsedes meeleheitlikult parema elu järele.
Nii hüüdiski ta Jumala poole.
Olin elus juba varem nii palju läbi elanud,
et pidasin end nii tugevaks,
et arvasin, et miski ei murra mind enam.
Samas olin siiski väga murtud.
Siis aga sattusin õpetuste peale Jumala armastusest,
hakates avastama, kes ma tegelikult olen.
Et ma pole lihtsalt abikaasa või ema,
vaid kes ma Michellina tegelikult olen.
Nii hakkasin intensiivselt jahtima Jumala armastust,
samas lihtsalt lõõgastudes Tema ligiolus.
Küsimus polnud enam näitlemises ja kirikus käimises,
ajades nö kristlikku asja.
Küsimus oli kristlane olemises ka üksi, oma kodus, koos Jumalaga.
Ajal, mil Michelle lasi Jumalal tervendada oma südant,
tegeles Tommy samal ajal oma vihaga.
Uurisin 1 Korintose 13 peatükki, aga teisigi kirjakohti armastuse kohta.
Olin igatsenud selle järele meeleheitlikult kogu oma elu.
Kuna aga Jumal oli nii kannatlik ja lahke,
siis teadsin ka, et Ta on minu poolt ja katab mu seljatagust.
Kogesin, et Ta pole pahane mu peale ega pettunud minus,
vaid nägi mind kui oma pojana.
Ta armastas mind nii väga
ja Tal oli imeline teekond varuks mu jaoks.
Nii jõudsin sel hetkel tõelisele meeleparandusele.
Jumala armastus täitis mind kaastundega
ja arusaamisega, et mu abikaasa oli väga katki.
Küsimus polnud selles, et ta olnuks kohutav mees,
vaid ta oli sama katki, kui mina - lihtsalt erineval moel.
Nii ma lihtsalt teadsin, et kuis iganes ka poleks -
ma usun me abielu taastumisse.
Michelle võttis Tommyga ühendust,
näidates ta vastu üles armastust, mida Jumal oli talle osutanud.
Kuna Jumal tervendas nad mõlemad, igatsesid nad ka ära leppida.
Kui Tommy uuesti Michelle'i kätt palus,
vastas ta jaatavalt.
Nad tõotasid üksteisele,
et ei kasuta enam kunagi füüsilist vägivalda.
Täna on nad vabad, terved ja terviklikud,
jagades oma tunnistust üle maailma.
Nad juhivad ühiselt abieluteenistust
ja on ka ühe koguduse pastorid Long Beach'il, Kalifornias.
Mu abielu on kõige imelisem asi, mida olen elus eales kogenud.
Olen abielus ühe suure karumõmmiga,
kes armastab nii Jumalat, mind kui iseennast.
Sa ei saa võtta midagi, mida sul pole.
Kogen elu esimest korda armastust,
jagades seda nii oma naise- kui kõigi teistegagi.
Jeesus on me abielu keskpunkt.
Igal hommikul ärgates
on me eesmärgiks olla kui Jeesus üksteise jaoks.
Armastada nõnda nagu Tema armastas.
Ma ei kujuta täna isegi ette, et elu võiks olla parem kui see on.
See on see eesmärk - et Kristus elaks meie sees.
Mitte, et me vaid teame Temast või pühendume Talle vaid sõnades,
aga et me avaks Talle nii oma elud kui südamed,
et Ta saaks elada meie sees ja tegutseda meie läbi.
Muuta meid ja tekitada selle läbi teisteski igatsust saada muudetud.
Me ei saa kontrollida seda, mis meiega lapsepõlves juhtub.
Nagu Tommygi imestas, miks ta küll kogu elu nii vihane oli?
Kui me lapsepõlves on midagi juhtunud,
peame kutsuma Jeesuse sellessegi aega oma elus,
et Ta saaks meid tervendada ja terviklikuks teha.
Nii lihtne on öelda, et oleme usklikud ja usume Jeesusesse.
Hoopis teine asi on usaldada oma elu Tema hoolde.
Seetõttu nimetataksegi seda alistumiseks.
See tähendab panna maha kõik see, kes me oleme
ja haarata kinni sellest, kes Tema on,
nii et Tema Vaim saaks täita meid.
Piibel ütleb, et Issanda suur heldus ei saa otsa
ja Tema halastusel pole lõppu.
Need on uued igal hommikul.
See on sinu pärand, kui oled Kristuse järgija.
Kuidas seda protsessi alata?
Lihtsalt tule Ta juurde ja ütle:
"Jumal, olen kõigel lasknud rappa minna.
Olen andnud Sulle tõotusi, mida pole suutnud pidada
ja läinud omadega rappa.
Kuid ma tulen Su juurde täna,
öeldes: "Aitab minust. Tahan saada täidetud Sinuga."
Palun andesta mulle ja täida mind oma ligiolu- ja väega.
Õpeta mulle oma teid, et võiksin elada teisiti.
Püha Vaim, täida mu mõistus, meeled ja vaim.
Annan kõik, kes ma olen, Sulle."
Seejärel aga sukeldu Jumala Sõnasse
ja vaata, kuidas Jumal hakkab sind muutma.
Ära lepi millegi vähemaga, sest see on Jumala tõotus sulle.
Kui sul on mõni eriline vajadus ja sa tahad, et keegi paluks su eest,
võta TV7'ga ühendust 44 22 227, kus ollakse valmis paluma sinuga.
TV7 töötajad on andnud oma elu Jeesusele
ja valmis paluma seda sinugi ellu.
Lõpetuseks aga 1 Korintlastele 13:7-8:
"Armastus...lepib kõigega, usub kõike, loodab kõike, talub kõike.
Armastus ei hääbu kunagi."
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas